CELEX: 32004D0775
Language: sk
Date: 2004-11-18 00:00:00
Title: 2004/775/ES: Rozhodnutie Komisie z 18. novembra 2004, ktorým sa Slovensku udeľuje výnimka v súlade s článkom 3 ods. 2 smernice Rady 92/102/EHS o identifikácii a registrácii zvierat (oznámené pod číslom K(2004) 4382)Text s významom pre EHP

18.11.2004   
            
            
               SK
            
            
               Úradný vestník Európskej únie
            
            
               L 342/29
            
         
      ROZHODNUTIE KOMISIE
   
   z 18. novembra 2004,
   ktorým sa Slovensku udeľuje výnimka v súlade s článkom 3 ods. 2 smernice Rady 92/102/EHS o identifikácii a registrácii zvierat
   (oznámené pod číslom K(2004) 4382)
   (Iba slovenský text je autentický)
   (Text s významom pre EHP)
   (2004/775/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 92/102/EHS z 27. novembra 1992 o identifikácii a registrácii zvierat (1), najmä na jej článok 3 ods. 2,
   keďže:
   
               (1)
            
            
               Podľa článku 3 ods. 2 smernice Rady 92/102/EHS môžu byť členské štáty oprávnené vylúčiť zo zoznamu hospodárstiev uvedeného v článku 3 ods. 1 tie hospodárstva, ktoré držia najviac tri ovce alebo kozy, pre ktoré nevyžadujú žiadne príspevky, alebo jednu ošípanú, za predpokladu, že sú tieto zvieratá určené na ich vlastné použitie alebo spotrebu, a za predpokladu, že každé z týchto zvierat sa pred akýmkoľvek presunom podrobí kontrolám uvedeným v tejto smernici.
            
         
               (2)
            
            
               Slovenské orgány požiadali, aby toto povolenie trvalo do konca júna 2005 a vzhľadom na veterinárne kontroly predložili príslušné záruky
            
         
               (3)
            
            
               Slovensko by preto malo byť oprávnené uplatňovať túto výnimku do 30. júna 2005.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Slovensko je oprávnené uplatňovať túto výnimku stanovenú v článku 3 ods. 2 smernice 92/102/EHS.
   Článok 2
   Toto rozhodnutie je uplatniteľné do 30. júna 2005 a je adresované Slovenskej republike.
   
      V Bruseli 18. novembra 2004
      
         
            Za Komisiu
         
         David BYRNE
         
         
            člen Komisie
         
      
   
   
      (1)  Ú. v. ES L 355, 5.12.1992, s. 32. Smernica naposledy zmenená a doplnená nariadením (ES) č. 21/2004 (Ú. v. EÚ L 5, 9.1.2004, s. 8).